b'\n_START_ARTICLE_\nMesto pod soncem\n_START_SECTION_\nVsebina\n_START_PARAGRAPH_\nFilm se pri\xc4\x8dne s prihodom mladega Georgea Eastmana v mesto, kjer ima njegov bogati stric tovarno kopalk. Tam se tudi zaposli in se zaljubi v srame\xc5\xbeljivo sodelavko Alice Tripp. Nekaj dni pozneje na stri\xc4\x8devi zabavi spozna Angelo Vickers, mlado in bogato lepotico. Takoj se zaljubita, \xc4\x8deprav prihajata iz povsem razli\xc4\x8dnih dru\xc5\xbebenih svetov, kjub temu pa o tem ne pove Alice. Nekaj dni pozneje Alice obvesti Georga, da je nose\xc4\x8da. \xc4\x8ceprav obi\xc5\xa1\xc4\x8deta zdravnika, jima ta no\xc4\x8de pomagati. Doma obupan George razmi\xc5\xa1lja, kaj naj naredi. Na misel mu pade celo umor... Kmalu zatem odpotuje George z Angelo in njeno bogato dru\xc5\xbeino na njihov vikend ob jezeru. Tam je izredno sre\xc4\x8den, njegova romanca z Angelo pa se \xc5\xa1e bolj razcveti. Nekega dne ga nepri\xc4\x8dakovano pokli\xc4\x8de potrta Alice, ki zahteva, da se takoj poro\xc4\x8di z njo ali pa bo o nose\xc4\x8dnosti povedala vsem. George ve, da se novica o nose\xc4\x8dnosti ne sme razvedeti, saj ne bi potem nikoli ve\xc4\x8d videl Angele. George se Angeli zla\xc5\xbee, da mora  obiskati bolno mamo, v resnici pa odhiti k Alice. Ta ga prisili, da odideta na poro\xc4\x8dni urad. Ker je urad zaradi praznika zaprt, George predlaga Alice, da odideta na jezero na \xc4\x8dolnarjenje, v mislih pa ima zlobne namene ... Alice namerava iz \xc4\x8dolna potisniti v vodo in jo utopiti. Sredi jezera George \xc5\xbeiv\xc4\x8den razmi\xc5\xa1lja, ali naj jo ubije ali ne, Alice pa se mu medtem opravi\xc4\x8di, ker mu povzro\xc4\x8da te preglavice in mu zatrjuje, da bosta skupaj sre\xc4\x8dna. Zatem Alice uvidi kaj se Georgu plete po glavi, zato nenadoma vstane in povzro\xc4\x8di, da se \xc4\x8doln prevrne. Alice se utopi, George pa priplava do obale in se vrne k Angeli. Ker po radiu sli\xc5\xa1i, da so najdeno truplo \xc5\xbee identificirali in da so morilcu \xc5\xbee na sledi, se George odlo\xc4\x8di, da bo z Angelo pre\xc5\xbeivel \xc5\xa1e zadnje skupne trenutke. Skupaj se odpeljeta na de\xc5\xbeelo, ko pa se vrneta George pobegne v gozd. Tam mu pot prekri\xc5\xbeajo policisti in ga aretirajo. Potem se za\xc4\x8dne sojenje. George trdi, da je res razmi\xc5\xa1ljal o umoru, vendar se je \xc4\x8doln na koncu prevrnil ponesre\xc4\x8di, ter da je bilo prepozno, da bi re\xc5\xa1il Alice. Ko se sojenje kon\xc4\x8da, Georga spoznajo za krivega in ga obsodijo na smrt. Medtem ko pre\xc5\xbeivlja svoje zadnje dneve v zaporni\xc5\xa1ki celici, ga obi\xc5\xa1\xc4\x8deta njegova mama in duhovnik. Ta mu pove, da  edino on  sam ve ali je bila to nesre\xc4\x8da ali umor ter ali je kriv ali nedol\xc5\xbeen. Dan pred usmrtitvijo pa ga obi\xc5\xa1\xc4\x8de \xc5\xa1e Angela. \xc4\x8ceprav Georgu ni v\xc5\xa1e\xc4\x8d, da ga vidi tak\xc5\xa1nega, mu Angela pove da ga bo vedno ljubila in da ga ne bo nikoli pozabila. Ko kon\xc4\x8dno pride  dan usmrtitve, Georga odvedejo iz celice. Medtem ko se bli\xc5\xbea celici za usmrtitev, se mu pred o\xc4\x8dmi \xc5\xa1e zadnji\xc4\x8d odvrtijo trenutki, ki jih je pre\xc5\xbeivel z Angelo, svojo edino pravo ljubeznijo.'